《赠梁峒樵水部》
清代·王又旦

几载常含画省香，知君例作水曹郎。久辞请谒草侵户，近著《河渠》书满床。

旧业六盘秦北地，臣躯九尺汉东方。那堪塞上烽烟暗，升斗朝朝问太仓。

作者简介：陕西合阳人，字幼华，号黄湄。顺治十五年进士。康熙间知湖北潜江。履亩定赋，抑豪强。二十三年，入都补户科给事中。工诗，兼综唐宋之长。卒于官。年五十一。有《黄湄集》。